ओ. पी. सिंह

ओम प्रकाश सिंह (जन्म 2 जनवरी 1960), उत्तर प्रदेश कैडर के 1983 बैच के आईपीएस अधिकारी हैं। वह उत्तर प्रदेश पुलिस के महानिदेशक के रूप में कार्यरत है। इससे पूर्व वह सीआईएसएफ और एनडीआरएफ के महानिदेशक रह चुके है।

शिक्षा 
सिंह ने दिल्ली विश्‍वविद्यालय से राजनीति विज्ञान में स्नातकोत्तर (एमए) किया है, उन्होंने मद्रास विश्वविद्यालय से संबद्ध राष्ट्रीय रक्षा महाविद्यालय से दर्शनशास्त्र में स्नातकोत्तर उपाधि ( एमफिल ) भी की है। सिंह ने डिजास्टर मैनेजमेंट में एमबीए की डिग्री भी हासिल की है।

पेशा 
ओ.पी. सिंह केन्द्र और उत्तर प्रदेश सरकारों (पुलिस) दोनों के लिए विभिन्न महत्वपूर्ण पदों में कार्य कर चुके है, जहां वह उत्तर प्रदेश पुलिस के महानिदेशक के रूप में, राष्ट्रीय राजधानी क्षेत्र (मेरठ) क्षेत्र के अतिरिक्त महानिदेशक (ADG), अतिरिक्त महानिदेशक (खुफिया), अतिरिक्त निदेशक जनरल (विशेष जांच), मुरादाबाद और आजमगढ़ क्षेत्र के उप महानिरीक्षक (डीआईजी), उप महानिरीक्षक (भ्रष्टाचार संगठन) और उत्तर प्रदेश सरकार ( पुलिस ) में प्रांतीय आर्म्ड कांस्टेबुलरी में 11वीं बटालियन के कमांडेंट के रूप में, केन्द्रीय औद्योगिक सुरक्षा बल (सीआईएसएफ) के महानिदेशक के रूप में, राष्ट्रीय आपदा प्रतिक्रिया बल (एनडीआरएफ) के महानिदेशक के रूप में, सीआईएसएफ में अतिरिक्त महानिदेशक, केन्द्रीय रिज़र्व पुलिस बल में महानिरीक्षक/ उप महानिरीक्षक (आईजी/डीआईजी) के रूप में कार्यरत रह चुके हैं। 

सिंह ने लखनऊ, इलाहाबाद, मुरादाबाद, लखीमपुर खीरी और अमरोहा के जिला वरिष्ठ पुलिस अधीक्षक / पुलिस अधीक्षक (एसएसपी / एसपी) के रूप में भी काम किया है।

सीआईएसएफ के महानिदेशक 
उन्हें सितंबर 2016 में कैबिनेट की नियुक्ति समिति द्वारा केंद्रीय औद्योगिक सुरक्षा बल के महानिदेशक के रूप में नियुक्त किया गया था। उन्होंने 26 सितंबर 2016 को महानिदेशक का पद ग्रहण किया था।

यूपी पुलिस के महानिदेशक 
सिंह को उत्तर प्रदेश के मुख्यमंत्री द्वारा उत्तर प्रदेश पुलिस के महानिदेशक के रूप में नियुक्त किया गया था, उत्तर प्रदेश के मुख्य सचिव राजिव कुमार के न्रेतत्व में बनी एक उच्च-स्तरीय समिति की सिफारिश पर इनका चुनाव किया गया था। समिति के अन्य सदस्यों में प्रमुख सचिव (गृह) अरविंद कुमार और मुख्यमंत्री के प्रधान सचिव, शशि प्रकाश गोयल शामिल थे। 

सिंह ने 23 जनवरी 2018 को उत्तर प्रदेश पुलिस के महानिदेशक के रूप में पदभार ग्रहण किया, 23 दिनों की देरी के बाद।

सैनिक चिह्न 
 

  मेधावी सेवा के लिए पुलिस पदक - 15 अगस्त 1999 को प्राप्त हुआ।
  विशिष्ट सेवा के लिए राष्ट्रपति का पुलिस पदक - 26 जनवरी 2007 को प्राप्त हुआ।
  50वीं स्वतंत्रता वर्षगांठ पदक - 15 अगस्त 1997 को प्राप्त हुआ।
  वीरता के लिए पुलिस पदक - 1993 में प्राप्त हुआ।

विवाद 
सिंह लखनऊ जिले के वरिष्ठ पुलिस अधीक्षक (एसएसपी) थे, जब एक वीआईपी गेस्टहाउस में मायावती पर कुख्यात हमला हुआ था। इसके बाद, उन्हें उत्तर प्रदेश सरकार द्वारा निलंबित कर दिया गया था।

मेरठ ( NCR ) जोन के अतिरिक्त महानिदेशक (ADG) के रूप में उनके कार्यकाल के दौरान, नोएडा शहर के फेज -2 में हिंसा हुई थी। इसके बाद, उन्हें उत्तर प्रदेश सरकार द्वारा स्थानांतरित कर दिया गया और डीजीपी मुख्यालय से संबद्ध कर दिया गया।

सन्दर्भ

बाहरी कड़ियाँ 
 भारत सरकार के गृह मंत्रालय द्वारा बनाए गए कार्यकारी रिकॉर्ड शीट 
 राष्ट्रीय आपदा प्रतिक्रिया बल की वेबसाइट पर प्रोफाइल 

1960 में जन्मे लोग
भारतीय पुलिस अधिकारी
जीवित लोग
Articles with hCards
उत्तर प्रदेश पुलिस